Lav et referat af nedenstående tekst:

Tekst:
Et mål i overtiden af Chelseas Ivanovic sikrede en Oddset-spiller fra Aalborg en gevinst på 157.000 kroner. Den skarpe spiller havde været på noget af en rundtur for at finde de helt rette ingredienser til det sublime spil. Et enkelt opgør fra den næstbedste russiske række, to kampe fra den svenske Superettan, to kampe fra Champions League-kvalifikationen og endelig Premier League. Seks krydser til et samlet odds på 1.578 med 100 kroner som indsats. Kampene gik en efter en hjem, og til sidst manglede blot en Chelsea-sejr over Reading på nøjagtigt to mål. Omkring 20 minutter før tid så det dog ikke for lovende ud - for hverken Chelsea eller Oddset-spilleren. Chelsea var nemlig bagud med 1-2. Men først udlignede Cahill. Knap 10 minutter før tid bragte Torres Chelsea i front. Og i overtiden, hvor Reading havde deres keeper med fremme til et hjørnespark, satte Chelsea turbo frem af banen, hvor Ivanovic kunne slå sejren fast med sin scoring til 4-2. Og sikre Oddset-spilleren gevinsten.

Referat:
Oddset-kupon udløste stor gevinst til spiller fra Aalborg.